postupné vysadenie antidepresív
Dobrý deň,chcem sa opýtať na vedľ. účinky pri vysadení antidepresív.Lekár mi zmenil Alventu 2x75mg na 2x30mg Duloxetin. Mám vysadiť Alventu do 3 dní,potom len Dul. Ráno 1x30mg Duloxetin, večer 1x75mg Alventa.Príznaky mám len ráno nevoľnosť,ale objavila sa hnačka. Ustúpi po vysadení Alventy?Ďakujem
Dobrý deň,
ďakujeme za Vašu otázku.
Liek Alventa obsahuje účinnú látku venlafaxín, čo je antidepresívum zo skupiny liekov nazývaných inhibítory spätného vychytávania sérotonínu a noradrenalínu. Ak sa ukončuje liečba, dávka má byť postupne redukovaná počas obdobia najmenej 1 alebo 2 týždňov. Čas potrebný na postupné znížovanie dávky môže závisieť od dávky, dĺžky liečby a individuálnych potrieb pacienta. Z tohto dôvodu rozhoduje o dĺžke liečby a postupnom vysadzovaní lieku Váš lekár. Hnačka a nevoľnosť patria medzi časté vedľajšie účinky lieku Alventa ale aj lieku Duloxetin. Preto sa nedá s istotou povedať, či po vysadení lieku Alventa hnačka ustúpi. V prípade výskytu vedľajších účinkov je potrebné o tom informovať predpisujúceho lekára, ktorý urči ďalší postup v liečbe.
Prajem pekný zvyšok dňa.
S pozdravom
Mgr. Emma Halás Haluščíková